
Ministru kabineta rīkojums Nr. 916
Rīgā 2024. gada 5. novembrī (prot. Nr. 47 5. §)
Par prioritārā pasākuma finansējuma pārdali
· 1. Atbalstīt finansējuma pārdali Finanšu ministrijas budžeta programmas 33.00.00 "Valsts ieņēmumu un muitas politikas nodrošināšana" ietvaros no prioritārā pasākuma "Valsts ieņēmumu dienesta IT sistēmu pielāgošana un komunikācijas kampaņa vispārējas deklarēšanas nodrošināšanai" 413 995 euro apmērā Valsts ieņēmumu dienesta informācijas sistēmu pielāgošanai saistībā ar nodokļu politikas pārskatīšanu 2025.–2027. gadā.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

